གདུང་བསྲེག་གི་ཐོ་ཡིག་

༄༅། །གདུང་བསྲེག་གི་ཐོ་ཡིག་བཞུགས་སོ། །
༄༅། །སྭ་སྟི། བླ་མ་རོང་ཟོམ་ལོ་ཙཱ་བ་དཔལ་ཆོས་ཀྱི་བཟང་པོས་མཛད་པའི། རོང་ལུགས་ཀྱི་གདུང་བསྲེག་གི་ཆོ་ག །སེ་འབྲོ་དབང་ཕྱུག་རྒྱ་མཚོ་ཅེས་པ།བླང་རོ་གད་ཁའི་དགེ་བའི་བཤེས་གཉེན་དེ་ཉིད་ཀྱིས་ཞུས་པའི་ཆོ་ག་འདི་དག་རིམ་པའི་ཡི་གེ་བྲིས་པ་ལ།སྤྱིར་བླ་མ་བཞི་པ་ཞེས་གྲགས་ནའང་།   ཡི་གེ་བཅུ་གསུམ་ཡོད་གསུང་། དེ་ཡང་ལུགས་གཉིས་སུ་བྱ་སྟེ། དང་པོ་བསྲེགས་ཀྱི་རྩ་བ།གཉིས་པ་བློ་བུར་བག་ཆགས་སྦྱང་། གསུམ་པ་འཇུག་ཆོག །ཡན་ལག་བདུན་པ། བཞི་པ་རིག་དྲུག་བཅུ་རུ། ལྔ་པ་དགག་ཡིག །ལྷ་ངོ་བསྟན།ཟན་གཏད་ཆེ་ཆུང་གཉིས། གཅགས་སྦྱང་། ལམ་བསྟན། ས་འཕར་སྨོན་ལམ། སྨོན་བཤགས་བྱ། ཡང་བྲིས་པ་ལ། སྐོས་གདབ། འཛབ་བསྐུལ། བཤགས་བྱང་བླ་མ། སྐར་མ་ཞི་ཁྲོའི་རྣམ་པ་གཉིས། དཀར་ནག་ལྡང་འཛིན། འདི་རྣམས་ཀྱིས་རོང་ལུགས་སུ་གྲགས་པའི་གདུང་བསྲེག་གི་ཆོ་ག་ཚོ་ཚར་བར་ཐལ་བ་ལགས་སོ། །མདོར་བསྡུས་ན་བཅུ་གསུམ་ཅེས་གྲགས་ཀྱང་། ཡི་གེ་དངོས་བཅོ་བརྒྱད་སྣང་ངོ་། །དོན་དུ་འགྱུར་བར་ཤོག  །ཞི་དཀར་དབུལ་སྟོན་རྡོར་བསོད་ཀྱི་དོན་དུ་མཛད་དོ། །
གཞན་ཚོ་སེ་འབྲོ་དབང་ཕྱུག་རྒྱ་མཚོའི་དོན་དུ་མཛད་གསུང་ངོ་། །གདུང་བསྲེག་བློ་བུར་བ་ནི། གདུང་ཁང་བརྩིགས་ཏེ། གཙུག་ལག་མཁན་དང་འཐུན་པར། ཕུང་པོ་སྡོང་ཁང་དུ་བཅུག་སྟེ། །མཚམས་བཅད་པ་ལ་སོགས་བྱས་ནས་ཏིང་ངེ་འཛིན་གྱི་དཀྱིལ་འཁོར་བསྐྱེད་པ་ནི།སྤྱིར་ཆོས་ཐམས་ཅད་སྟོང་པ་ཉིད་དུ་བསྒོམ་པ་ཡིན་ནའང་། ཁྱད་པར་དུ་སྡོང་ཁང་དང་ཕུང་པོར་བཅས་པ་སྟོང་པ་ཉིད་དུ་བསྒོམས་ཏེ། དེའི་ངང་ལས་གནས་ཀྱང་གཞལ་ཡས་ཁང་ཉིད་དུ་བསྒོམས་ཏེ། དེར་ལྷའི་དཀྱིལ་འཁོར་བསྐྱེད་ནས། མཆོད་པ་ལ་སོགས་པའི་ཆོ་ག་ཐམས་ཅད་ཀྱང་། དེ་ཉིད་ལ་དབུལ་བར་བྱའོ། །ཚོགས་མཆོད་ལ་སོགས་པ་རྫོགས་པར་བྱས་ནས། བསྲེག་ཁང་གཞལ་ཡས་ཁང་དུ་གསལ་བར་བྱས་ནས།དེར་ལྷ་རྣམས་ཀྱི་སྙིང་པོ་བརྗོད་ཀྱང་རུང་།  ལྷ་རྣམས་ཀྱི་སྙིང་པོ་མ་བརྗོད་ཀྱང་རུང་། ཏིང་ངེ་འཛིན་གྱིས་གསལ་བཏབ་སྟེ། །སྦྱིན་བསྲེག་གི་མཆོད་པ་ལ་འཇུག་པར་བྱའོ། །རྫོགས་སོ།། །།
རྗེ་ཆོས་ཀྱི་བཟང་པོས་མཛད་པ། ཞི་ཁྲོའི་ཆོ་ག་གཞུང་བསྲང་།མཆོད་པ་རྫོགས་ནས། ཟན་གཏོད་བྱ་བར་འདོད་ན། དཀྱིལ་འཁོར་གྱི་ཆོ་ག་གཞུང་བཞིན་དུ་བགྱི། དེའི་རྗེས་ལ་ཡང་ཕུད་དང་། གཅགས་གཏོར་བཏང་། བདེན་པ་གང་རིག་བདར། ཕུང་པོ་ཤིང་ཁང་དུ་བཅུག་སྟེ། ཕུང་པོ་དང་ཚེ་འདས་དབྱེར་མེད་པར་བྱས་ནས། དེའི་ཕུང་པོ་དང་ཁམས་དང་སྐྱེ་མཆེད་ལྷའི་དཀྱིལ་འཁོར་དུ་བྱིན་གྱིས་བརླབས་ཏེ།བསྲེག་ཁང་ཡེ་ཤེས་ཀྱི་གཞལ་ཡས་ཁང་དུ་དམིགས་ཏེ། དེར་བཞུགས་སུ་གསོལ། མེ་ལྷ་སྤྱན་དྲངས་ལ་ཚོགས་རིམ་གྱིས་མཆོད་པར་བྱའོ། །རྫོགས་སོ།། །།རྗེ་ཆོས་ཀྱི་བཟང་པོ་ཞེས་བྱ་བ། སྤྲུལ་པའི་སྐུ་ཐུགས་རྗེ་ཕུལ་དུ་བྱུང་བ་དེས་མཛད་པའི་གདུང་བསྲེག་བློ་བུར་བ་ཞེས་གྲགས་པ། རྗེ་རོང་ཟོམ་པའི་གདམས་ངག་གོ། །།